Enfildo stadionas

Enfildo stadionas (angl. Anfield) – futbolo stadionas Liverpulyje, Enfildo rajone. Priklauso Liverpool FC klubui. Stadionas pagal UEFA standartus yra vertinamas keturiomis žvaigždutėmis. Jame yra žaidusi ir Anglijos rinktinė. Praeityje stadione vykdavo bokso ir teniso varžybos. Stadione, susidedančiame iš keturių tribūnų (Spion Kop, Main Stand, Centenary Stand ir Anfield Road), telpa 45 362 žiūrovai. Žymiausi stadiono bruožai yra dveji vartai buvusiems klubo treneriams: tai Bob Paisley vartai bei Bill Shankly vartai. Šalia stadiono yra Shankly paminklas. Istorija Stadionas pastatytas ir atidarytas 1884 m., jame iš pradžių žaidė Everton FC. Pirmosios rungtynės įvyko rugsėjo 28 d., kai „Everton“ 5–0 sutriuškino Earlstown FC klubą. 1892 m. jame pradėjo žaisti Liverpool FC, kuris buvo įkurtas „Evertonui“ palikus stadioną. 1952 m. Liverpuliui žaidžiant FA Taurėje prieš Wolverhampton Wanderers FC, rungtynių atėjo pažiūrėti rekordinis 61 905 žmonių skaičius. 1996 m. čia vyko X Europos futbolo čempionatas. Rungtynės Galerija Šaltiniai Nuorodos Apie stadioną oficialioje klubo svetainėje